brushless ac generator fabriek, Koop goede kwaliteit brushless ac generator producten uit China
28kw Brushless Synchrone AC Alternatorgenerator met Draadterminal 12/6 Prins Charles, Greta ontmoet mekaar op WEF | Netwerk24
23 Januarie 2020 13:35
Twee klimaatsaktiviste van verskillende agtergronde het mekaar Woensdag in Davos, Switserland, ontmoet: prins Charles in sy bekende strepiespak, en Greta Thunberg in haar kenmerkende kappietop.
Dit het gebeur nadat prins Charles aan die afgevaardigdes op die Wêreld- Ekonomiese Forum (WEF) gesê het ’n paradigmaskuif is nodig in die manier waarop die wêreld klimaatsverandering pak.
Hy het aangekondig dat hy ’n volhoubare markte-inisiatief bekendstel wat die private en openbare sektore sal saambind om oor te skakel na volhoubare markte.
Prins Charles ontmoet Greta Thunberg op die WEF-beraad in Davos, Switserland. Foto: WEF via AP
Glimlagte oral – prins Charles en Greta Thunberg poseer vir foto’s op die WEF-beraad in Davos. Foto: Clarence House via AP
“Dink net vir ’n oomblik wat al die ekstra rykdom in die wêreld vir sakeondernemings sal beteken as jy niks anders daarmee kan doen nie as om te sien hoe dit in katastrofiese omstandighede verbrand,” het prins Charles gesê.
Terwyl foto’s in ’n kleinerige vertrek geneem is van Charles en Thunberg, het sy aan hom gesê dat hy seker gewoond aan al die kameras is.
Greta: “I guess you’re very used to this.” The Prince of Wales: “This has taken many years to get used to.” Greta: “I’m still not used to it.” Two environmental campaigners who met today for the first time at @wef ??@ClarenceHouse pic.twitter.com/Gu3Vpft6nL
— Roya Nikkhah (@RoyaNikkhah) January 22, 2020
“Dit het jare lank gevat om daaraan gewoond te raak,” het Charles geantwoord.
Volgens hom is Thunberg uitsonderlik. “Sy verteenwoordig een van die hoofredes waarom ek al hierdie jare moeite (vir die natuur) doen.
“Ek wil nie hê my kleinkinders moet my eendag daarvan beskuldig dat ek niks betyds probeer doen het nie.”
- Bronne: BBC, Vanity Fair, verkort en verwerk.
Meer oor: Greta Thunberg | Prins Charles | Wef
Trump wou Thunberg graag by Davos sien praat